ক্রিকবাজ

ক্রিকবাজ টাইমস ইন্টারনেটের মালিকানাধীন ক্রিকেটের খবর ও স্কোর সম্প্রচারকারী ভারতীয় ওয়েবসাইট। ওয়েবসাইটটির বৈশিষ্ট্যসমূহের মধ্যে রয়েছে খবর, নিবন্ধ, সরাসরি ক্রিকেট ম্যাচ সম্প্রচার (স্কোরকার্ড, ভিডিও এবং টেক্সট ধারাভাষ্য), খেলোয়াড় ও দলের র‍্যাংকিং। ওয়েবসাইটটিতে বর্তমানে সরাসরি ও মোবাইল অ্যাপসের মাধ্যমেও ক্রিকেট স্কোর দেখা যায়। ক্রিকবাজ ওয়েবসাইট ক্রিকেটের খবর ও স্কোরের জন্য ভারতের সবচেয়ে বড় মোবাইল অ্যাপ। ২০০৪ সালে ভারতীয় ইন্সটিটিউট অব টেকনোলজির বিএইচইউ বিভাগের প্রাক্তন শিক্ষার্থী পঙ্কজ ছাপারওয়াল ও প্রভীন হেড্জ কর্তৃক ক্রিকবাজ তৈরি করা হয়। পরবর্তীতে ২০১০ সালে ক্রিকবাজকে ক্রিকেটের খবর ও স্কোরের জন্য মোবাইল অ্যাপসের উপযোগী করে উন্নয়ন করা হয়। ২০১৫ সালের জানুয়ারিতে টাইমস ইন্টারনেট গো-ক্রিকেটকে (GoCricket) ক্রিকবাজের (Cricbuzz) সাথে একত্রিত করে এবং গো-ক্রিকেটের ওয়েবসাইট লিংক ক্রিকবাজের সাথে পুনর্নির্দেশ করে দেয়। এছাড়াও গো-ক্রিকেটের মোবাইল অ্যাপসকেও ক্রিকবাজের সাথে পুনর্নির্দেশ করে দেওয়া হয়। ওয়েবসাইট লিংক ও অ্যাপস পুনর্নির্দেশ করার পর গো-ক্রিকেট ও টাইমস ইন্টারনেট সামাজিক মাধ্যমে তাদের ব্যবহারকারীদের ক্রিকবাজ অনুসরণ করার জন্য বিজ্ঞপ্তি দেয়। ক্রিকবাজ তাদের ওয়েবসাইটের ফিচার বা বৈশিষ্ট্যসমূহের মধ্যে রেখেছে সরাসরি স্ট্রিমিং ক্রিকেট স্কোর, পূর্বনির্ধারিত সময়সূচি, দল ও খেলোয়াড়ের রেংকিং, আর্কাইভ, সংবাদ, নিবন্ধ, ভিডিও, চিত্রের গ্যালারি। এছাড়াও ক্রিকবাজ তাদের ব্যবহারকারীদের কথা চিন্তা করে অ্যান্ড্রয়েড, আইফোন, উইন্ডোজ ফোন, ব্ল্যাকবেরি ও নোকিয়ার জন্য আলাদা অ্যাপস তৈরি করেছে। ক্রিকবাজে বল বাই বল স্কোর হালনাগাদ দেওয়ার পাশাপাশি লিখিত ধারাভাষ্যেরও সিস্টেম রেখেছে। ২০২১ সালের নভেম্বর অনুযায়ী, ক্রিকবাজ অ্যালেক্সা ইন্টারনেটে সারাবিশ্বে ৩০৩ নাম্বার এবং ভারতে ৩২ নাম্বারে অবস্থান করে। এছাড়াও ২০১৪ সালে গুগল অনুসন্ধানের ক্ষেত্রে ক্রিকবাজ ভারতে ৭ম স্থান দখল করেছিল। ২০১৪ সালে এটির মোবাইল অ্যাপস ৫০ মিলিয়ন বার ডাউনলোড এর মাইলফলক অতিক্রম করে, যেটি ভারতে সবচেয়ে বেশিবার ডাউনলোড করা অ্যাপস এবং আরও ৫০ মিলিয়ন ব্যবহারকারী কর্তৃক ওয়েবসাইটটি ব্যবহার হয়েছিল, যা ২০১৫ সালের জানুয়ারি পর্যন্ত ২.৬ বিলিয়ন বার পাতা প্রদর্শন করা হয়েছে। আইপিএল মৌসুমে ওয়েবসাইটটির জনপ্রিয়তা আরও বেড়ে যায়। ২০১৫ সালে আগস্ট মাসে ক্রিকবাজ ভারত ও শ্রীলঙ্কা টেস্ট সিরিজের টাইটেল পৃষ্ঠপোষক (স্পন্সর) ছিল। ইএসপিএন ক্রিকইনফো ক্রিকেটআর্কাইভ "estimated revenue by promising website"। free website report (ইংরেজি ভাষায়)। সংগ্রহের তারিখ ৩ জুলাই ২০১৬। [স্থায়ীভাবে অকার্যকর সংযোগ] "cricbuzz.com Site Overview" (ইংরেজি ভাষায়)। Alexa Internet। ৩০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২১।  "Number of users" (ইংরেজি ভাষায়)। দ্য টাইমস অব ইন্ডিয়া। সংগ্রহের তারিখ ১৫ আগস্ট ২০১৫।  "cricbuzz targets 82 million users" (ইংরেজি ভাষায়)। The Times of India। সংগ্রহের তারিখ ১৫ আগস্ট ২০১৫।  "Times Internet acquires cricbuzz" (ইংরেজি ভাষায়)। The Times of India। সংগ্রহের তারিখ ১৫ আগস্ট ২০১৫।  "GoCricket mergers into cricbuzz" (ইংরেজি ভাষায়)। medianama। সংগ্রহের তারিখ ১৫ আগস্ট ২০১৫।  "cricbuzz" (ইংরেজি ভাষায়)। cricbuzz website। সংগ্রহের তারিখ ১৫ আগস্ট ২০১৫।  "Google India's top 10 searches of 2014" (ইংরেজি ভাষায়)। The Times of India। সংগ্রহের তারিখ ১৫ আগস্ট ২০১৫।  "cricbuzz targets 75 million users" (ইংরেজি ভাষায়)। দ্য টাইমস অব ইন্ডিয়া। সংগ্রহের তারিখ ১৫ আগস্ট ২০১৫।  "Cricbuzz named title sponsor" (ইংরেজি ভাষায়)। The Hindu। সংগ্রহের তারিখ ১৫ আগস্ট ২০১৫।  "Cricbuzz is title sponsor for India-Sri Lanka Test Series" (ইংরেজি ভাষায়)। bestmediainfo। ৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৫।  দাপ্তরিক ওয়েবসাইট (ইংরেজি)